**«Кредиторлар талаптары тізілімінің нысандарын, оны уақытша әкімшімен және уақытша басқарушымен қалыптастыру қағидалары мен мерзімін бекіту туралы» Қазақстан Республикасы Премьер-Министрінің Бірінші орынбасары – Қазақстан Республикасы Қаржы министрінің 2020 жылғы 5 мамырдағы  
№ 456 бұйрығына өзгерістер енгізу туралы» бұйрық жобасын   
(бұдан әрі – Жоба) қабылдаудың ықтимал қоғамдық-саяси, құқықтық, ақпараттық және өзге де салдарларын   
БАҒАЛАУ**

1. **Қоғамдық-саяси салдарларды бағалау:**

Жоба азаматтардың конституциялық құқықтары мен бостандықтарын бұзбайды және оңалту және банкроттық рәсімдерінде кредиторлар талаптарының тізілімдері нысандарында «бейрезидент-кредитордың (ЖСН/БСН)» жеке бағанын бөлуге бағытталған, бұл резиденттер мен бейрезиденттерді жүйелі түрде ажыратуға мүмкіндік береді, сондай-ақ есептің шынайылығы, толықтығы мен ашықтығы қағидаттарының сақталуын, барлық рәсімдерге қатысушылар үшін объективті есептілікті қалыптастыруды қамтамасыз етеді.

Жобаны қабылдау қоғамда әлеуметтік шиеленісті немесе наразылықты тудырмайды. Саяси тұрақсыздық немесе жаппай қоғамдық наразылық қаупі қарастырылмайды.

1. **Құқықтық салдарды бағалау:**

Жоба оңалту және банкроттық рәсімдерін автоматтандыру шеңберінде, атап айтқанда «Оңалту және банкроттық туралы» Қазақстан Республикасы Заңының 72-бабының 7-тармағына және 90-бабының 1-тармағына сәйкес кредиторлар талаптарының тізілімін қалыптастыру шеңберінде әзірленді. Тиісінше, ол Конституцияға және басқа да қолданыстағы нормативтік құқықтық актілерге қайшы келмейді.

Атап айтқанда, техникалық қателерді, ақпараттың қайталануын немесе оны дұрыс жүктеу мүмкін еместігін болдырмау, резиденттер мен бейрезиденттерді жүйелі түрде ажыратуға мүмкіндік береді. Бұдан басқа, есепке алудың шынайылығы, толықтығы және ашықтығы қағидаттарының сақталуын қамтамасыз етеді, сондай-ақ оңалту және банкроттық рәсімдерінің барлық қатысушылары үшін объективті есептілікті қалыптастыруға ықпал етеді.

Осылайша, ұсынылған өзгеріс жүйелі шектеулерді жоюға және оңалту және банкроттық рәсімдері шеңберінде ақпараттық өзара іс-қимылдың тиімділігін арттыруға бағытталған.

1. **Ақпараттық салдарды бағалау**

Жобаның ақпараттық салдары орташа деп бағаланады өйткені жоба оңалту және банкроттық рәсімдерінде кредиторлар талаптарының тізілімдері нысандарында «бейрезидент-кредитордың(ЖСН/БСН)» жеке бағанын бөлуді регламенттейді, бұл резиденттер мен бейрезидент кредиторларын жүйелі түрде ажыратуға мүмкіндік береді.

1. **Басқа салдарларды бағалау:**

Жобаны қабылдау теріс әлеуметтік-экономикалық, құқықтық және (немесе) өзге де салдарға әкеп соқпайды, сондай-ақ ұлттық қауіпсіздікті қамтамасыз етуге әсер етпейді.

**Қазақстан Республикасының  
Қаржы министрі М. Такиев**